HODISALARNI TEKSHIRISH VA XISOBGA OLISH

|
HODISALARNI TEKSHIRISH VA XISOBGA OLISH
|
bet | 2/6 | Sana | 10.02.2024 | Hajmi | 56,9 Kb. | | #154318 |
Bog'liq Ishlab chiqarishda xavfli zararli holatlar va baxtsiz hodisalarHODISALARNI TEKSHIRISH VA XISOBGA OLISH
O‘lim bilan tugagan, og‘ir jaroxatlanish va gruppa bilan baxtsiz xodisaga uchragan xollardan tashqari xamma baxtsiz xodisalarni tekshirishni sex boshlig‘i, xavfsizlik texnikasi injeneri va jamoat inspektori tarkibida tuzilgan komissiya tomonidan tekshiriladi.
Baxtsiz xodisa ish boshlanishidan oldin, ish davomida, ishdan keyin ish joyida, zavod territoriyasida va ma’muriyatning topshirig‘iga asosan zavod territoriyasidan chetda yuz bergan bo‘lishidan qat’iy nazar tekshirilishi lozim. O‘tkir zaxarlanish, issiq urishi va tananing ba’zi qismlarining muzlashi baxtsiz xodisa sifatidatekshiriladi.
Bir kundan kam bo‘lmagan ish kunini yo‘qotgan baxtsiz xodisalar 24 soat davomida tekshirilib, maxsus forma bo‘yicha (N-I) 4 nusxadan akt tuziladi.
Aktda baxtsiz xodisaga uchragan kishi xaqidagi axborot tashqari, aniqlangan baxtsiz xodisaning sabablari keltirilishi va bunday baxtsiz xodisalar qaytarilmasligi uchun qanday chora-tadbirlar ko‘rilganligi xaqida axborot beriladi.
Aktni korxonaning bosh injeneri tasdiqlaydi. Aktning bir nusxasi sex boshlig‘iga yuboriladi va u bosh injener belgilagan muddat davomida aktda ko‘rsatilgan mexnatni muxofaza qilish masalarini amalga oshirishi kerak, ikkinchi nusxasi kasaba uyushmasi, komitetiga, uchinchisi tegishli kasaba uyushmasining texnik inspektoriga va to‘rtinchisi mexnatni muxofaza qilish bo‘limiga nazorat o‘rnatish uchun yuboriladi. Ma’muriyat baxtsiz xodisaga uchragan kishiga aktning tasdiqlangan nusxasini berishi shart. Baxtsiz xodisaning asoratlari keyinchalik xam kelib chiqishini xisobga olib, aktlar 45 yilgacha saqlanish kerak.
Baxtsiz xodisa tekshirilgandan keyin sanoat korxonasi ma’muriyati yo‘l qo‘yilgan xatolarning qaytarilmasligini ta’minlashga qaratilgan buyruq e’lon qiladi. Bu buyraqda korxonada yuz bergan baxtsiz xodisaning kelib chiqishiga aybdor bo‘lgan kishilarning javobgarligi aniqlanib, ta’kidlanadi.
Baxtsiz xodisa o‘lim bilan tugasa, gruppa bilan baxtsiz xodisaga uchrasa va og‘ir jaroxatlangan xollarda, tekshirish maxsus belgilangan tartib bilan o‘tkaziladi. Bunday baxtsiz xodisalarni maxsus komissiyalar tomonidan tekshiriladi. Komissiya tarkibiga kasaba uyushmasi texnik inspektori, yuqori xo‘jalik tashkilotining xodimi, davlat nazorat organlari xodimlari va umumiy baxtsiz xodisani tekshirishda ishtirok etadigan xodimlar qatnashadi.
Bunday xolatlarda tekshirish tezda o‘tkazilishi kerak, ya’ni tekshirish materiallari 7 kun ichida tayyor bo‘lishi shart. Aktga baxtsiz xodisani ko‘rgan guvoxlarning ko‘rsatmalari, medekspert xulosasi, baxtsiz xodisa yuz bergan joyning, xamda agar baxtsiz xodisa vaqtida biron-bir ob’ekt zararlangan bo‘lsa, ularning foto surat va komissiya chiqargan xulosalarni tasdiqlaydigan boshqa materiallar qo‘shib yuboriladi. Aktga shuningdek baxtsiz xodisaga javobgar bo‘lgan shaxsning familiyasi va lavozimi yozib qo‘yiladi.
Og‘ir, gruppa bilan jaroxatlanganlar va o‘lim bilan tugugan baxtsiz xodisalar albatta fabrika, zavod kasaba uyushmasi komitetida va yuqori xo‘jalik tashkilotlari kasaba uyushmalari komitetida va yuqori xo‘jalik tashkilotlari kasaba uyushmalari komitetlarida taxlil qilish va ko‘rib chiqilishi kerak. So‘ngra bildirilgan fikr muloxazalar asosida keyin xam shunday baxtsiz xodisa ro‘y bermaslik uchun umumiy chora tadbirlar kompleksi ishlab chiqilish va uni qaror bilan tasdiqlanishi zarur.
O‘zbekiston Respublikasida kasbiy zaxarlanish va kasb kasaliklari oldini olish uchun kerakli qonuniyat va tavsiyanomalarni ishlab chiqish va tasdiqlash, shuningdek kasb kasalliklari vujudga kelganda ularni xisobga olish va tekshirish ishlari O‘zbekiston Respublikasi sog‘liqni saqlash vazirligi tashkilotlariga topshirilgan kasbiy zaxarlanish va kasb kasalligi xaqidagi akt korxona raxbari yuboriladi. Aktda bunday kasalliklarning qaytarilmasligini ta’minlovchi chora-tadbirlar kompleksi tavsiya etiladi va uning boshqa nusxasi Respublika sog‘liqni saqlash vazirligining yuqori tashkilotlariga yuboriladi.
Baxtsiz xodisaga uchragan kishini xisobga olinib, unga ma’lum davolanish kursi belgilanadi. Agar zarur bo‘lsa kasb kasaligiga uchragan kishini mexnat ekspert vrachlar komissiyasi (VTEK)ga yuboriladi va unda uning kasb kasalligining oqibati natijasida nogironlik gruxi aniqlanadi va shunga yarasha ma’lum moddiy ta’minlanish miqdori belgilanadi.
|
| |